‘হাই অ্যালার্ট’-এ দেশ, ব্যাহত বিমান পরিষেবা, জানুন বড় আপডেট

ওয়েব ডেস্ক: শুরু হয়েছে পহেলগামের (Pahalgam Terror Attack) বদলা। পাকিস্তান অধিকৃত কাশ্মীরে (PoK) বড়সড় প্রত্যাঘাত হেনেছে ভারতীয় সেনা (Indian Army)। মধ্যরাতের এই অভিযানের নাম দেওয়া হয়েছে ‘অপারেশন সিঁদুর’ (Operation Sindoor)। সেনাবাহিনীর দাবি, পাকিস্তানের একাধিক জঙ্গিঘাঁটি সম্পূর্ণ ধ্বংস করা হয়েছে। এই অভিযানের পর দেশের উত্তরাঞ্চলে জারি করা হয়েছে ‘হাই অ্যালার্ট’। সেই সঙ্গে প্রভাবিত হয়েছে দেশের বেসামরিক বিমান চলাচল ব্যবস্থায়ও।

এয়ার ইন্ডিয়া, ইন্ডিগো, স্পাইসজেটের মতো একাধিক বেসরকারি বিমান সংস্থা যাত্রীদের উদ্দেশে বিবৃতি জারি করে জানিয়েছে, জম্মু, শ্রীনগর, লেহ, জোধপুর, অমৃতসর, ভুজ, জামনগর, চণ্ডীগড় এবং রাজকোট বিমানবন্দর থেকে সমস্ত উড়ান আপাতত স্থগিত (Flights Suspended) রাখা হয়েছে। আন্তর্জাতিক উড়ানগুলিকেও বিকল্প গন্তব্যে পাঠানো হচ্ছে বলে জানা গিয়েছে এয়ারলাইন সূত্রে।

আরও পড়ুন: ‘অপারেশন সিঁদুর’ চলাকালীনই LOC-তে গোলাবর্ষণ পাকিস্তানের, জবাব দিচ্ছে ভারত

এয়ার ইন্ডিয়া (Air India) কর্তৃক প্রকাশিত একটি বিবৃতিতে জানিয়েছে, ‘‘বর্তমান পরিস্থিতির কারণে বুধবার দুপুর ১২টা পর্যন্ত এই বিমানবন্দরগুলি থেকে সব উড়ান বাতিল থাকবে। অমৃতসরগামী দু’টি আন্তর্জাতিক উড়ানকে দিল্লিতে নামানো হবে।’’

এদিকে স্পাইসজেট-এর (Spicejet) পক্ষ থেকে বলা হয়েছে, ‘‘ধর্মশালা, লেহ, শ্রীনগর ও অমৃতসর-সহ উত্তর ভারতের একাধিক বিমানবন্দর বন্ধ রয়েছে। যাত্রীদের অনুরোধ করা হচ্ছে, পরিস্থিতি বিবেচনা করে যাত্রার পরিকল্পনা করুন।’’

ইন্ডিগো-ও জানিয়েছে, ‘‘শ্রীনগর, জম্মু, অমৃতসর, লেহ, চণ্ডীগড়, ধর্মশালার সমস্ত উড়ান বাতিল করা হয়েছে। যাত্রার আগে আমাদের ওয়েবসাইট থেকে সর্বশেষ তথ্য জেনে নিন।’’ পরে জোধপুর ও বিকানের-এর বিমান পরিষেবাও ব্যাহত হওয়ার কথা জানানো হয়।

দেখুন আরও খবর: