পহেলগাম হামলার জবাবে ‘অপারেশন সিঁদুর’! জানাল ভারতীয় সেনা

ওয়েব ডেস্ক: মঙ্গলবার গভীর রাতে ভারতীয় সেনা (Indian Army) পাকিস্তান অধিকৃত কাশ্মীরের (PoK) নয়টি জঙ্গি ঘাঁটিতে ধারাবাহিক প্রত্যাঘাত চালিয়ে সফলভাবে ধ্বংস করল একাধিক সন্ত্রাসবাদী ঘাঁটি। ‘অপারেশন সিঁদুর’-এর (Operation Sindoor) মাধ্যমে পহেলগামের বর্বরোচিত হামলার কড়া জবাব দিল দেশের বীর সেনারা । আন্তর্জাতিক মঞ্চে সন্ত্রাসের বিরুদ্ধে ভারত বারবার যে জিরো টলারেন্স নীতির কথা বলে এসেছে, তা ফের একবার প্রমাণ হল।

এরপর বুধবার সকালে সাংবাদিক বৈঠকে দেশের বিদেশ সচিব বিক্রম মিসরি জানান, পহেলগাম হামলার পর ভারতের গোয়েন্দাদের কাছে ‘দ্য রেজিস্ট্যান্স ফ্রন্ট’ সম্পর্কে নির্ভুল তথ্য ছিল। এই সংগঠনের মাধ্যমে লস্কর-ই-তইবা ও জইশ-ই-মহম্মদের মতো বৃহৎ জঙ্গি গোষ্ঠীগুলি ভারতে ও সীমান্ত অঞ্চলে নাশকতা চালিয়ে আসছে। তিনি আরও বলেন, এই বিষয়টি জাতিসংঘ নিরাপত্তা পরিষদের বৈঠকেও তোলা হয়েছিল।

আরও পড়ুন: ‘অপারেশন সিঁদুর’ কেন এই নাম? জেনে নিন

৩৭০ ধারা রদের পর ক্রমশ শান্ত হয়ে ওঠা কাশ্মীর উপত্যকার পর্যটন শিল্পকে ভেঙে দিতে পহেলগামের এই হামলা পরিকল্পিত ছিল বলে মনে করছেন বিদেশ সচিব। তাঁর মতে, ‘‘কাশ্মীরবাসী যখন স্বস্তি ও উন্নয়নের পথে এগোচ্ছিলেন, তখনই পাকিস্তানের মদতে এই ধরনের হামলার ছক কষা হয়েছে।’’ প্রধানমন্ত্রী, স্বরাষ্ট্রমন্ত্রী ও প্রতিরক্ষামন্ত্রী আগেই স্পষ্ট বার্তা দিয়েছিলেন—এই ধরনের হামলা ভারত বরদাস্ত করবে না।

এরপরই গতরাতে ধারাবাহিক অভিযান চালিয়ে ভারতীয় সেনা বিলাল, কোটলি, গুলপুর, বার্নালা ক্যাম্প, আব্বাস ক্যাম্প, সার্জাল ক্যাম্প (শিয়ালকোট), মেহমুনা ক্যাম্প (শিয়ালকোট), মার্কাজ তইবা মুরিদকে ও জইশ-ই-মহম্মদের প্রধান কার্যালয় ভাওয়ালপুর-সহ মোট নয়টি জঙ্গি ঘাঁটি গুঁড়িয়ে দেয়।

দেখুন আরও খবর:

The post পহেলগাম হামলার জবাবে ‘অপারেশন সিঁদুর’! জানাল ভারতীয় সেনা first appeared on KolkataTV.

The post পহেলগাম হামলার জবাবে ‘অপারেশন সিঁদুর’! জানাল ভারতীয় সেনা appeared first on KolkataTV.